**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL darbo sutarties su ALEKSANDRA RUMŠIENE nutraukimo“** **PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama nutraukti darbo sutartį su Aleksandra Rumšiene, Klaipėdos lopšelio-darželio „Žuvėdra“ direktore, darbdavio iniciatyva be darbuotojo kaltės, skiriant laimėjusį konkursą Klaipėdos lopšelio-darželio „Žuvėdra“ direktoriaus pareigoms eiti asmenį į pareigas.

Šio savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl švietimo įstaigų vadovų atleidimo iš pareigų Švietimo įstatymo, Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

2018 m. lapkričio 20 d. įvyko konkursas Klaipėdos lopšelio-darželio „Žuvėdra“ direktoriaus pareigoms eiti, kurį laimėjęs asmuo skiriamas į Klaipėdos lopšelio-darželio „Žuvėdra“ direktoriaus pareigas penkerių metų kadencijai.

Aleksandra Rumšienė Klaipėdos lopšelio-darželio „Žuvėdra“ direktoriaus pareigas užimti viešojo konkurso būdu nepretendavo.

Aleksandrai Rumšienei 2018 m. gruodžio 17 d. įteiktas įspėjimas apie darbo sutarties nutraukimą, darbo santykių pasibaigimo diena 2019 m. sausio 18 d.

Sprendimas įsigalioja 2019 m. sausio 18 d. Įspėjimo termino laikotarpiu nuo 2018 m. gruodžio 18 d. iki 2019 m. sausio 18 d. Aleksandrai Rumšienei siūlomos Klaipėdos miesto savivaldybės įsteigtose įstaigose esančios laisvos darbo vietos, atitinkančios Aleksandros Rumšienės išsilavinimą, kvalifikaciją ar gebėjimus. Aleksandrai Rumšienei sutikus būti priimtai į jai siūlomas pareigas, keičiamas darbo sutarties nutraukimo pagrindas.

**3. Kokių rezultatų laukiama.**

Priėmus Savivaldybės tarybos sprendimą bus įgyvendinta Darbo kodekse numatyta teisė nutraukti darbo sutartį darbdavio iniciatyva be darbuotojo kaltės.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nutraukus darbo sutartį su įstaigos vadovu, atsiskaitoma teisės aktuose reglamentuota tvarka.

**6. Lėšų poreikis sprendimo įgyvendinimui.**

Nutraukus darbo sutartį, Aleksandrai Rumšienei, Klaipėdos lopšelio-darželio „Žuvėdra“ direktorei, bus išmokėta piniginė kompensacija už nepanaudotas kasmetines atostogas, dviejų vidutinių darbo užmokesčių dydžio išeitinė išmoka, trijų vidutinių darbo užmokesčių dydžio ilgalaikio darbo išmoka (už nepertraukiamą darbo stažą pagrindinėje darbovietėje). Lėšos yra skiriamos iš biudžetinės įstaigos darbo užmokesčiui skirtų asignavimų.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus įgyvendinta Darbo kodekse numatyta teisė darbo sutarties nutraukimas darbdavio iniciatyva be darbuotojo kaltės.

Numatomos neigiamos pasekmės – nėra.

**PRIDEDAMA:**

1. Klaipėdos miesto savivaldybės mero 2018 m. gruodžio 17 d. įspėjimo Nr. P16-102 „Apie darbo sutarties nutraukimą“ kopija (1 lapas).

2. Teisės aktų išrašas (2 lapai).

Personalo skyriaus vedėja Inga Gelžinytė-Litinskienė